Ohjelmointi ei vaadi erityisosaamista, eikä se ole sukupuoli- tai ikäriippuvainen taito. Totta kai toiset oppivat ohjelmointia nopeammin kuin toiset, mutta kaikki voivat oppia sitä säännöllisellä ja pitkäjänteisellä harjoittelulla. Vanhempi ikä voi osaltaan myös tukea ohjelmoinnin oppimista: aikuisten looginen päättely ja ongelmanratkaisu on kehittyneempää kuin lapsella, mikä on selvä etu.